HYVIEN KÄYTÄNTÖJEN VERKKOSOVELLUS, SYÖTTÖLOMAKE

|  |  |
| --- | --- |
| 1. Yleistiedot | |
| **Käytännön nimi** | Etäopetusta kansainvälisten kumppanien kanssa lukiossa |
| **Käytännön kuvaus pähkinänkuoressa** | Suomen koulujärjestelmä on kansainvälisesti hyvässä maineessa, ja toisaalta muilla mailla on omat vahvuutensa. Kaikkien osallistujamaiden etuna on järjestää yhteistä opetusta virtuaalisesti eri oppiaineiden opetussuunnitelman mukaisissa sisällöissä oppilaslähtöisesti. Näin välittyy tietoa ja kulttuuria sekä syntyy sosiaalisia kontakteja. |
| 2. Luokittelut  Valintavaihtoehdot, valintalistat, joilta luokittelutietoja valitaan | |
| **Kohderyhmä** | * Lukiokoulutus |
| **Aihepiiri (teema)** | * Kieli- ja kulttuuriryhmät * Oppimisympäristöt * Opetussuunnitelman mukainen lukio-opetus * Kansainvälinen toiminta |
| 3. Menetelmän sovellettavuus  Edellytykset | |
| **Käyttötarkoitus (soveltamisalue)** | Kaikille lukiolaisille ja lukion opettajille tarjoutuu yhteinen mahdollisuus suunnitella, lähettää ja ottaa vastaan oppitunteja eri oppiaineissa hyödyntäen nykytekniikkaa ja kouluyhteisön innovatiivisuutta koulutyössä. Käytetyn mallin mukaisesti myös tiedon tallennus/nauhoitus on mahdollista, jotta sitä voidaan käyttää myös tulevien lukiolaisten kanssa.  Mallissa on mahdollista se, että opetuskielenä on välillä muukin kieli kuin englanti, mikäli muita vieraita kieliä sisältyy koulun kieliohjelmaan. |
| **Resurssitarve**  **(Onnistumisen ehdot ja haasteet)** | Tarvitaan sopiva verkkokokousohjelma ja riittävät tekniset laitteet sekä koulutusta opiskelijoille ja opettajille.  Aikaa vaaditaan kontaktien luomiseen, yhteisen tekniikan löytämiseen ja motivointiin.  Rahoitus tarvitaan verkkokokousohjelman lisensseihin ja mahdollisiin oheislaitteisiin, mutta valtavia investointikuluja ei ole tarkoitus syntyä. Koulun olemassa olevia resursseja hyödynnetään mahdollisimman pitkälle.  Kaikilla koulun opettajilla tulisi olla valmiudet valitun tekniikan käyttöön, mutta lisäksi tarvitaan muutama avainhenkilö, joilla on oma vahvuusalueensa projektin sisällä.  Etäopetuksen mahdollisimman hyvän onnistumisen takia opiskelijat tulee ottaa tasavertaisiksi kumppaneiksi jo suunnitteluvaiheessa, koska perimmäinen tarkoitus ei ole käyttää opettajajohtoisia opetusmenetelmiä vaan tuoda oppilaat keskiöön. |
| **Reunaehdot** | Menetelmä on käyttökelpoinen, vaikka osa olosuhteista muuttuisikin. Tekniikan osalta käyttökelpoisuus riippuu paljon eri osanottajamaiden opetuksen toteuttajien valmiuksista. Ne tulee varmistaa kattavasti suunnitelman pohjaksi.  Jokaisen opettajan tulee sitoutua vastaamaan yhdessä oppilaidensa kanssa ainakin yhdestä opetustunnista vuodessa. Tällöin järjestely ei rasita liikaa vain tiettyjä opettajia ja oppilaita. Samalla varmistuu opetussisältöjen monipuolisuus.  Hyvin nopeat muutokset suunnitelmassa eivät ole mahdollisia, koska kouluilla on paljon omaa toimintaa, johon muutokset vaikuttavat suoranaisesti. Jos muutoksia tulee paljon, toimijat turhautuvat.  Koulujen lukuvuoteen sisältyvät lomat ja erikoisviikot/päivät tulee kartoittaa tarkasti opetustunteja suunniteltaessa. |
| 4. Menetelmän kuvaus  "Varsinainen kuvaus" | |
| **Kuvaus** | 1. Etsitään partnerit. Mietitään mahdollista rahoitushakua, jos sille koetaan olevan tarvetta. 2. Jaetaan vastuualueet ja muodostetaan opiskelijoiden ja opettajien yhteisiä työryhmiä hoitamaan oma vastuualueensa. Jos tarkoitus on hyödyntää ulkoista rahoitusta, yksi vastuualue muodostuu siitä. 3. Tutustutaan käytössä oleviin ohjelmiin ja laitteistoihin, mietitään kulloinkin paras käytettävä vaihtoehto ja varmistetaan riittävä kouluttautuminen tehtäviin. 4. Sovitaan aikataulut, milloin kouluopetusta välitetään. Huomioidaan tarkasti koulujen vuosikalenterit. 5. Sovitaan kenelle opetus välitetään virtuaalisesti (kahden- vai useammanvälinen opetustuokio). 6. Sovitaan mukana olevat oppiaineet ja tarkastellaan niiden opetussuunnitelmien sisällöt yhteneväisyyksien löytämiseksi. 7. Jaetaan välitettävän oppitunnit tehtävät (kuka suunnittelee, kuka tekee materiaalit, mitä kieltä käytetään jne.) opiskelijoiden ja oppilaiden kanssa. 8. Järjestetään digitaalisten tuotosten varastointi sekä suoritetaan tallenteiden eli opetustuokioiden nauhoitteiden ryhmittely. 9. Oppilailta ja opettajilta saadun palautteen pohjalta mietitään seuraavan lukukauden ohjelma, mahdolliset vierailut, parannusehdotukset ja muut tarpeelliset muutokset. Palautetta käsitellään sekä erikseen eri maissa että yhdessä kaikkien toimijoiden kanssa. |
| **Kokemukset** | Kansainvälisen etäopetuksen malli on syntynyt Suomen PISA-menestyksen innoittamana sekä samalla lukioluvalla toimivien kahden koulun(Vimpeli ja Alajärvi) jo olemassa olevan etäopetuksen inspiroimana.  Muiden mallit vastaavanlaisesta toiminnasta ovat kannustaneet viemään asiaa eteenpäin ja suunnittelemaan käytännön toteutusta.  Jatkojalostus pohjautuu osittain toimijoiden kouluttautumiseen. Pääpuhuja KansainväliSYYSpäivillä Oulussa oli CICERO Learning–verkoston johtaja professori Jari Multisilta. Seminaarissa Jari Multisillan esityksen perusteella vahvistui käsitys siitä, että koska he ovat verkostossaan tutkijoiden ja koulujen yhteistyössä nähneet tämän tyyppisen toiminnan olevan mahdollista käytännön koulutyössä, toteutus voi onnistua muiltakin.  Kansainvälisen etäopetuksen tavoite on, että yhdessä nautitaan välittömästä palautteesta ja ”kansainvälisyyden hengestä” opetustuokion aikana, kun ollaan kasvotusten reaaliajassa erilaisen kulttuuri- ja oppimisympäristön kanssa. |
| **Linkit ja hyvän käytännön saatavuus** | Yhteistyökumppanin haku:  http://www.etwinning.net/en/pub/index.htm  Eurooppalaisten koulujen lukuvuosikalenteri:  http://eacea.ec.europa.eu/education/eurydice/tools\_en.php  CICERO-projekteja: http://www.cicero.fi/sivut2/projects.html |
| **Liitteet (tausta-aineisto)** | Toiminnan kuvaus englanniksi. |
| **Toteuttaja** | Menetelmä on kehitelty pitäen silmällä Vimpelin ja Alajärven kaupunkien velvoitetta lähteä ideoimaan kansainvälisyystoimintaa. Koska Lasten ja nuorten foorumi jo antoi eväitä nuorten vaikuttamiseen, opettajisto päätti jatkaa samantyyppistä teemaa siirtämällä vaikuttamisen uusiin oppimisympäristöihin.  Menetelmä on yhteistulosta etäopetuksen hyödyntämisestä ja yrityksestä poistaa teknologiapelkoa, opiskelijoiden ja opettajien yhteistyön tiivistämisestä ja tarpeesta modernisoida kouluopetusta samalla kun tutustutaan uusiin kulttuureihin ja annetaan mahdollisuus vertailla eri maiden opetusta.  Oppilaitoksilla eri maissa on kokemusta jo aiemmista projekteista ja heillä on kaikilla oma vastuualueensa projektin sisällä (esim. arvioinnit, tiedon tallennus, promootiotyö, vierailujen järjestelyt, teknisen osaamisen hallinta). |
| **Toteutusajankohta** | TTLT – Teach Together Learn Together –hanke sai valtioapua v. 2011-2012 alustavaa suunnittelua varten. Tämän jälkeen haettiin Comenius- apurahaa toiminnan jatkosuunnitteluun ja käynnistämiseen.  Sen jälkeen on tarkoitus jatkaa samoilla periaatteilla koulujen omalla rahoituksella, mikäli toteutusmalli katsotaan onnistuneeksi ja menetelmän toimivuus saadaan osaksi koulujen normaalia toimintakulttuuria. |
| **Kumppanitahot** | Alajärven lukio, Vimpelin lukio, vastaavanlaiset oppilaitokset Milanossa (Italia), Murciassa (Espanja), Lochesissa (Ranska) ja Adiyamanissa (Turkki). |
| 7. Lisätiedot | |
| **Yhteyshenkilön tiedot** | * Erkki Åkerman * Alajärven lukio * 06-24122440 / 044-2970440 * erkki.akerman(at)alajarvi.fi |
| **Oikeuksien varmistaminen** | Käytännön esittelyllä ei loukata kolmannen osapuolen tekijän­oikeuksia. |